Lady Gaga
Stefani Joanne Angelina Germanotta (ganet d'an 28 a viz Meurzh 1986), brudet dre he anv micher Lady Gaga, zo ur ganerez, skrivagnerez pozioù hag aktourez stadunanat. Brud bras a zo tro-dro dezhi dre he zoare gwiskañ hag he labourioù feukus.

Buhezskrid 
Hi a lavar eo bet levezonet kalz gant tud veur ar sonerezh pop evel David Bowie ha Madonna.
Brudet eo Lady Gaga evit ur seurt follentez a vez gwelet e-barzh he c'hlipoù video.
An arzourez gentañ eo a oa deuet a-benn da dizhout ur miliard a sellerien war YouTube gant tri c'hlip (Bad romance, Poker Face ha Just Dance). 

Abaoe he yaouankiz primañ he deus klasket Lady Gaga ober he red-micher hini un arzourez met ne ouie ket ma he doa c'hoant da vezañ un dañsourez, ur ganerez pe ur c'hoarierez.Hi a zo ar personelezh brudetañ eus ar rouedad "Twitter".
Lady Gaga zo englouestlet e-barzh kalz a aozadurioù madobererezh. Goude ar c'hren-douar a oa c'hoarvezet e Haiti e 2010, he doa roet Lady Gaga ur sonadeg bras hag an holl c'hounidoù a oa bet profet evit adsevel Haiti. Ar sonadeg a oa bet graet d'ar 24 a viz Genver.

Albomoù 
Savet he deus tri albom.
 2008 : The Fame
 2009 : The Fame Monster
 2011 : Born This Way
 2013 : Artpop
 2014 : Cheek to cheek (with Tony Bennett)
 2016 : Joanne

E miz Du 2010, Lady Gaga he doa gwerzhet 70 milion a bladennoù e-barzh ar bed, en o zouez 17 million a albomoù ha 53 million a single.

Liammoù 
 Lady Gaga Official Website
 Lady Gaga Official Twitter
 Lady Gaga Official Facebook
 Lady Gaga Song Lyrics
 Lady Gaga Official MySpace
 Lady Gaga Official Youtube Channel

Ganedigezhioù 1986
Kanerezed SUA